4 डिग्री तक लुढ़क सकता है पारा
रविवार को शहर का पारा 1 डिसे बढ़ा, लेकिन ठंड से राहत नहीं मिली। शनिवार को पारा 7 डिग्री था। मौसम विभाग की शीतलहर की चेतावनी जारी है और एक हफ्ते के भीतर पारा 4 डिग्री तक लुढ़कने की संभावना जताई है। मौसम खुलते ही ठंड का असर दिखने लगा है। पिछले तीन दिनों से कड़ाके की ठंड पड़ रही है। लोग सुबह-सुबह गुनगुनी धूप का आनंद ले रहे हैं। ठंड इतनी पड़ रही है कि दोपहर की धूप से भी राहत नहीं मिल रही है। मौसम विभाग की मानें तो अगले दो-चार दिनों में शहर का पारा 4 डिसे तक पहुंच सकता है। पिछले साल दिसंबर में पारा 5 डिसे से नीचे आ गया था।
बच्चों के स्वास्थ्य का रखें ध्यान
ठंड का असर बच्चों और बुजुर्गों पर कुछ ज्यादा ही पड़ रहा है। अस्पतालों के ओपीडी में रोजाना भीड़ लग रही है। अपालो हॉस्पिटल के शिशु रोग विशेषज्ञ डॉ. सुशील कुमार ने बताया कि बच्चों का शरीर नाजुक होता है। तापमान घटने-बढ़ने पर शरीर को सामंजस्य करने में समय लगता है। ऐसे समय में बच्चों में सर्दी-खांसी, पेट दर्द व दस्त की शिकायत अधिक हो रही है। ठंड के कारण बच्चों में सर्दी-खांसी और निमोनिया की शिकायतें आ रही हैं। उन्होंने बताया कि कमरे के तापमान को 26 डिसे होना चाहिए। कमरे को गर्म करने के लिए कंडे के बजाय रूम हीटर का प्रयोग करना चाहिए। उन्होंने बताया कि खासकर इस मौसम में बच्चों को राेगियों और संक्रमण से दूर रखें और बाहर का खाना खिलाने से परहेज करें।
शुष्क रहेगा मौसम
अभी शीतलहर की चेतावनी जारी है। आने वाले दिनों में न्यूनतम तापमान 4 डिग्री तक गिर सकता है। अभी मौसम के शुष्क रहने की संभावना है।’’ -एमएल साहू, निदेशक, मौसम विभाग
तापमान (डिग्री सेल्सियस में)
शहर अिधकतम बिलासपुर 8
रायपुर 10.7
अंबिकापुर 3.6
पेंड्रारोड 6.2
जगदलपुर 7.4
hin_Deva hin_Deva hin_Deva hin_Deva hin_Deva hin_Deva bho_Deva mai_Deva awa_Deva bho_Deva mag_Deva awa_Deva